ข้อบังคับคณะกรรมการบริหารกองทุนพัฒนาบทบาทสตรีข้อบังคับคณะกรรมการบริหารกองทุนพัฒนาบทบาทสตรีว่าด้วยการบริหารกองทุนพัฒนาบทบาทสตรีพ.ศ. ๒๕๕๙[๑] โดยที่พระราชบัญญัติงบประมาณรายจ่ายประจำปีงบประมาณพ.ศ. ๒๕๕๙ ให้มีการจัดสรรเงินงบประมาณเพื่อเป็นทุนประเดิมให้กรมการพัฒนาชุมชนจัดตั้งกองทุนพัฒนาบทบาทสตรีและคณะรัฐมนตรีได้มีมติเมื่อวันที่ ๑๒ เมษายน ๒๕๕๙ให้ควบรวมกองทุนพัฒนาบทบาทสตรี สำนักเลขาธิการนายกรัฐมนตรีและกองทุนพัฒนาบทบาทสตรีกรมการพัฒนาชุมชน เข้าเป็นทุนหมุนเวียนเดียวกัน ดังนั้นเพื่อให้การดำเนินการของกองทุนเป็นไปด้วยความเรียบร้อย สมควรกำหนดให้มีข้อบังคับเกี่ยวกับการบริหารกองทุนพัฒนาบทบาทสตรีอาศัยอำนาจตามความในมาตรา๒๑ แห่งพระราชบัญญัติการบริหารทุนหมุนเวียน พ.ศ. ๒๕๕๘ และมติคณะกรรมการบริหารกองทุนพัฒนาบทบาทสตรีครั้งที่ ๑/๒๕๕๙ เมื่อวันที่ ๑๒ พฤษภาคม ๒๕๕๙ คณะกรรมการบริหารกองทุนพัฒนาบทบาทสตรีโดยความเห็นชอบของกระทรวงการคลังจึงวางข้อบังคับไว้ดังต่อไปนี้ข้อ๑ ข้อบังคับนี้เรียกว่าข้อบังคับคณะกรรมการบริหารกองทุนพัฒนาบทบาทสตรีว่าด้วยการบริหารกองทุนพัฒนาบทบาทสตรีพ.ศ. ๒๕๕๙ข้อ๒ ข้อบังคับนี้ให้ใช้บังคับตั้งแต่วันที่ประกาศเป็นต้นไปข้อ๓ ในข้อบังคับนี้กองทุน หมายความว่า กองทุนพัฒนาบทบาทสตรีคณะกรรมการ หมายความว่าคณะกรรมการนโยบายการบริหารทุนหมุนเวียน ตามพระราชบัญญัติการบริหารทุนหมุนเวียนพ.ศ. ๒๕๕๘คณะกรรมการบริหาร หมายความว่าคณะกรรมการบริหารกองทุนพัฒนาบทบาทสตรีสำนักงาน หมายความว่า สำนักงานกองทุนพัฒนาบทบาทสตรีผู้อำนวยการ หมายความว่าผู้อำนวยการสำนักงานกองทุนพัฒนาบทบาทสตรีสมาชิก หมายความว่า สมาชิกกองทุนพัฒนาบทบาทสตรีจังหวัด หมายความรวมถึงกรุงเทพมหานครปีงบประมาณ หมายความว่า ระยะเวลาตั้งแต่วันที่ ๑ตุลาคมของปีหนึ่งถึงวันที่ ๓๐ กันยายนของปีถัดไป และให้ใช้ปี พ.ศ.ที่ถัดไปนั้นเป็นชื่อสำหรับปีงบประมาณนั้นข้อ๔ ให้ประธานกรรมการรักษาการตามข้อบังคับนี้และให้มีอำนาจออกประกาศ หรือข้อกำหนดรวมทั้งวินิจฉัยปัญหาเกี่ยวกับการปฏิบัติตามข้อบังคับนี้หมวด ๑การบริหารกองทุน ส่วนที่ ๑กองทุนพัฒนาบทบาทสตรี ข้อ๕ กองทุนพัฒนาบทบาทสตรีมีวัตถุประสงค์ ดังต่อไปนี้(๑)เป็นแหล่งเงินทุนหมุนเวียนดอกเบี้ยต่ำในการสร้างโอกาสให้สตรีเข้าถึงแหล่งเงินทุนสำหรับการลงทุนเพื่อพัฒนาอาชีพ สร้างงานสร้างรายได้ หรือเสริมสร้างความเข้มแข็งทางด้านเศรษฐกิจให้แก่สตรีและองค์กรของสตรี(๒)เป็นแหล่งเงินทุนเพื่อการส่งเสริมบทบาทและพัฒนาศักยภาพสตรีและเครือข่ายสตรีในการเฝ้าระวังดูแลและแก้ไขปัญหาของสตรีการส่งเสริมและพัฒนาคุณภาพชีวิตของสตรี นำไปสู่การสร้างสวัสดิภาพหรือสวัสดิการเพื่อคุ้มครองและพิทักษ์สิทธิของสตรีและผู้ด้อยโอกาสอื่น ๆ ในสังคม(๓)เป็นแหล่งเงินทุนเพื่อการส่งเสริม สนับสนุนการจัดกิจกรรมในการพัฒนาบทบาทสตรี การสร้างภาวะผู้นำการพัฒนาองค์ความรู้เพื่อเสริมสร้างความเข้มแข็งทางด้านสังคมให้แก่สตรีและองค์กรของสตรี(๔)เป็นแหล่งเงินทุนเพื่อสนับสนุนโครงการอื่น ๆ ที่เป็นการแก้ไขปัญหาและพัฒนาสตรีตามที่คณะกรรมการพิจารณาเห็นสมควรข้อ๖ กองทุนประกอบด้วยเงินและทรัพย์สินดังต่อไปนี้(๑)เงินทุนประเดิมที่รัฐบาลจัดสรรให้(๒)เงินอุดหนุนที่รัฐจัดสรรให้จากงบประมาณรายจ่ายประจำปี(๓)เงินหรือทรัพย์สินที่ได้รับโอนมาจากกองทุนพัฒนาบทบาทสตรี สำนักเลขาธิการนายกรัฐมนตรีตามมติคณะรัฐมนตรีเมื่อวันที่ ๑๒ เมษายน ๒๕๕๙ เรื่อง ขออนุมัติควบรวมทุนหมุนเวียน(กองทุนพัฒนาบทบาทสตรี)(๔)เงินหรือทรัพย์สินที่มีผู้บริจาคให้(๕)เงินที่ได้รับจากต่างประเทศหรือองค์การระหว่างประเทศ(๖)เงินหรือทรัพย์สินที่ตกเป็นของกองทุนหรือที่กองทุน ได้รับตามกฎหมายอื่น(๗)ดอกผลหรือผลประโยชน์ที่เกิดจากเงินหรือทรัพย์สินของกองทุนส่วนที่ ๒คณะกรรมการบริหารกองทุนพัฒนาบทบาทสตรี ข้อ๗ ให้มีคณะกรรมการบริหารกองทุนพัฒนาบทบาทสตรีเรียกโดยย่อว่า คกส. ประกอบด้วย(๑)อธิบดีกรมการพัฒนาชุมชน เป็นประธานกรรมการ(๒)รองอธิบดีกรมการพัฒนาชุมชนที่ได้รับมอบหมายให้กำกับดูแลงานกองทุนพัฒนาบทบาทสตรี เป็นรองประธานกรรมการ(๓)ผู้แทนกระทรวงการคลัง เป็นกรรมการ(๔)ผู้แทนสำนักงบประมาณ เป็นกรรมการ(๕)ผู้ทรงคุณวุฒิซึ่งอธิบดีกรมการพัฒนาชุมชนแต่งตั้งโดยความเห็นชอบของกระทรวงการคลัง จำนวนสามคนจากผู้ที่มีความรู้ด้านการเงิน เศรษฐศาสตร์ การลงทุน ด้านกฎหมายด้านการพัฒนาชุมชนและการพัฒนาองค์กรสตรี หรือด้านอื่นที่เกี่ยวข้องกับกองทุนเป็นกรรมการให้ผู้อำนวยการเป็นกรรมการและเลขานุการข้อ๘ ให้นำความในมาตรา ๑๙ และมาตรา ๒๐แห่งพระราชบัญญัติการบริหารทุนหมุนเวียน พ.ศ. ๒๕๕๘มาใช้บังคับกับคุณสมบัติและลักษณะต้องห้าม วาระการดำรงตำแหน่งและการพ้นจากตำแหน่งของกรรมการผู้ทรงคุณวุฒิในคณะกรรมการบริหารโดยอนุโลมข้อ๙ ให้คณะกรรมการบริหารมีอำนาจหน้าที่ ดังต่อไปนี้(๑)กำหนดนโยบาย ยุทธศาสตร์ มาตรการและแนวทางในการบริหารกองทุนให้เป็นไปตามวัตถุประสงค์(๒)พิจารณาอนุมัติแผนการดำเนินงานประจำปี(๓)กำหนดข้อบังคับเกี่ยวกับการบริหารงานบุคคล การเงิน การพัสดุตลอดจนการกำหนดค่าตอบแทน สิทธิประโยชน์หรือสวัสดิการต่าง ๆ ของบุคลากรกองทุนให้สอดคล้องกับมาตรฐานที่คณะกรรมการประกาศกำหนด(๔)กำกับดูแลการบริหารจัดการ และติดตามการดำเนินงานให้เป็นไปตามวัตถุประสงค์ของกองทุน(๕)แต่งตั้งผู้อำนวยการ(๖)แต่งตั้งคณะอนุกรรมการ คณะทำงานเพื่อพิจารณาหรือปฏิบัติงานตามที่คณะกรรมการบริหารมอบหมายข้อ๑๐ ให้สำนักงานจัดให้มีการประชุมคณะกรรมการบริหารอย่างน้อยเดือนละหนึ่งครั้งหรือเท่าที่จำเป็นโดยความเห็นชอบของคณะกรรมการบริหารและให้นำความในมาตรา ๑๒ แห่งพระราชบัญญัติการบริหารทุนหมุนเวียน พ.ศ. ๒๕๕๘มาใช้บังคับกับการประชุมคณะกรรมการบริหารโดยอนุโลมข้อ๑๑ ให้คณะกรรมการบริหารแต่งตั้งคณะอนุกรรมการบริหารกองทุนพัฒนาบทบาทสตรีระดับจังหวัดและคณะอนุกรรมการกลั่นกรองและติดตามการดำเนินงานกองทุนพัฒนาบทบาทสตรีอำเภอ เพื่อปฏิบัติการตามที่คณะกรรมการบริหารมอบหมายให้กรรมการและอนุกรรมการได้รับเบี้ยประชุมหรือประโยชน์ตอบแทนอื่นตามที่คณะกรรมการประกาศกำหนดส่วนที่ ๓สำนักงาน ข้อ๑๒ ให้กองทุนมีสำนักงานกองทุนพัฒนาบทบาทสตรีเรียกโดยย่อว่า สกส. โดยมีโครงสร้างการบริหารงาน กรอบอัตรากำลังและเงินเดือน ค่าจ้าง ค่าตอบแทน ตามที่คณะกรรมการบริหารกำหนดภายใต้หลักเกณฑ์และแนวทางที่คณะกรรมการประกาศกำหนดข้อ๑๓ ให้สำนักงานกองทุนพัฒนาบทบาทสตรีมีหน้าที่ดังต่อไปนี้(๑)เป็นสำนักงานเลขานุการของคณะกรรมการบริหาร(๒)ดำเนินงานต่าง ๆ ของกองทุน(๓)ศึกษา รวบรวม และวิเคราะห์ข้อมูลที่เกี่ยวกับการดำเนินงานของกองทุน(๔)เผยแพร่ประชาสัมพันธ์เกี่ยวกับการดำเนินงานของกองทุน(๕)ดำเนินการและประสานงานกับส่วนราชการ หน่วยงานของรัฐ รัฐวิสาหกิจ และองค์กรต่าง ๆ ที่เกี่ยวข้องกับการดำเนินงานของกองทุน(๖)ส่งเสริม สนับสนุน การพัฒนาบุคลากร และผู้ที่เกี่ยวข้องกับการดำเนินงานกองทุน(๗)รวบรวมและจัดทำระบบฐานข้อมูลการดำเนินงานกองทุน(๘)ปฏิบัติหน้าที่อื่นตามที่คณะกรรมการบริหารมอบหมายให้สำนักงานพัฒนาชุมชนจังหวัดเป็นสำนักงานเลขานุการคณะอนุกรรมการบริหารกองทุนพัฒนาบทบาทสตรีระดับจังหวัดและสำนักงานกองทุนพัฒนาบทบาทสตรีเป็นสำนักงานเลขานุการคณะอนุกรรมการบริหารกองทุนพัฒนาบทบาทสตรีกรุงเทพมหานครให้สำนักงานพัฒนาชุมชนอำเภอเป็นสำนักงานเลขานุการคณะอนุกรรมการกลั่นกรองและติดตามการดำเนินงานกองทุนพัฒนาบทบาทสตรีอำเภอข้อ๑๔ ให้มีผู้อำนวยการคนหนึ่งซึ่งคณะกรรมการบริหารแต่งตั้งทำหน้าที่บริหารสำนักงานและบริหารกองทุนให้เป็นไปตามวัตถุประสงค์หมวด ๒สมาชิกกองทุนพัฒนาบทบาทสตรี ข้อ๑๕ ให้สตรีที่ประสงค์จะขอรับการช่วยเหลือการส่งเสริม และการสนับสนุนเพื่อการพัฒนาศักยภาพสตรี เครือข่ายสตรี และองค์กรสตรีต้องขอขึ้นทะเบียนเป็นสมาชิกกองทุนข้อ๑๖ สมาชิก มีสองประเภท ดังต่อไปนี้(๑)สมาชิกประเภทบุคคลธรรมดา(๒)สมาชิกประเภทองค์กรสตรีหลักเกณฑ์วิธีการ และเงื่อนไขเกี่ยวกับคุณสมบัติการเป็นสมาชิก การขอขึ้นทะเบียนเป็นสมาชิก และการพ้นจากการเป็นสมาชิกให้เป็นไปตามที่คณะกรรมการบริหารกำหนดหมวด ๓การรับเงิน การจ่ายเงินและการเก็บรักษาเงิน ข้อ๑๗ ให้กรมการพัฒนาชุมชนเปิดบัญชีเงินฝากไว้ที่กรมบัญชีกลางกระทรวงการคลัง และสำนักงานคลังจังหวัดแล้วแต่กรณี ชื่อบัญชี บัญชีกองทุนพัฒนาบทบาทสตรี เพื่อรับ- จ่ายเงินกองทุน และห้ามมิให้นำเงินไปใช้จ่ายก่อนส่งเข้าบัญชีเงินฝากเพื่อความคล่องตัวในการปฏิบัติงานให้กรมการพัฒนาชุมชนเปิดบัญชีเงินฝากไว้ที่ธนาคารที่เป็นรัฐวิสาหกิจภายในวงเงินและเงื่อนไขที่คณะกรรมการบริหารกำหนดโดยความเห็นชอบของกระทรวงการคลังข้อ๑๘ ให้สำนักงานพัฒนาชุมชนจังหวัดเปิดบัญชีเงินฝากธนาคารไว้ที่ธนาคารกรุงไทยจำกัด(มหาชน) ธนาคารออมสิน และธนาคารเพื่อการเกษตรและสหกรณ์การเกษตร ชื่อบัญชี กองทุนพัฒนาบทบาทสตรี(จังหวัด) เพื่อรับ - จ่ายเงินของกองทุนในการดำเนินงานเกี่ยวกับการช่วยเหลือการส่งเสริมและการสนับสนุนเพื่อการพัฒนาศักยภาพสตรี เครือข่ายสตรี และองค์กรสตรีและทุกสิ้นเดือนให้สำนักงานพัฒนาชุมชนจังหวัดนำเงินในบัญชีเงินฝากธนาคารส่งเข้าบัญชีเงินฝากของกองทุนที่เปิดไว้ที่สำนักงานคลังจังหวัดข้อ๑๙ การใช้จ่ายเงินของกองทุนให้เป็นไปเพื่อกิจการดังต่อไปนี้(๑)เป็นแหล่งเงินทุนหมุนเวียนหรือแหล่งเงินทุนตามวัตถุประสงค์ของกองทุน(๒)เป็นค่าใช้จ่ายในการดำเนินงานและบริหารกองทุนการจ่ายเงินตาม(๑) ให้เป็นไปตามหลักเกณฑ์ วิธีการ และเงื่อนไขที่คณะกรรมการบริหารกำหนดข้อ๒๐ ให้ผู้อำนวยการจัดทำแผนการดำเนินงานประจำปีซึ่งอย่างน้อยต้องประกอบด้วยผลการดำเนินงานของปีที่ผ่านมา แผนการปฏิบัติงานประมาณการรายรับรายจ่ายประจำปี และประมาณการกระแสเงินสดเพื่อนำเสนอคณะกรรมการบริหารพิจารณาอนุมัติอย่างน้อยหกสิบวันก่อนวันเริ่มต้นปีบัญชีของทุกปีและให้ส่งกระทรวงการคลังอย่างน้อยสามสิบวันก่อนวันเริ่มต้นปีบัญชีของทุกปีเพื่อพิจารณาอนุมัติก่อนการใช้จ่ายเงินข้อ๒๑ ให้ผู้อำนวยการหรือผู้ซึ่งผู้อำนวยการมอบหมายเป็นผู้อนุมัติและสั่งจ่ายเงินของกองทุนตามแผนการดำเนินงานและประมาณการรายจ่ายประจำปีที่ได้รับอนุมัติตามข้อ๒๐ข้อ๒๒ การรับเงิน การจ่ายเงินการเก็บรักษาเงินหรือการปฏิบัติอื่นใดที่มิได้กำหนดไว้ในข้อบังคับนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมหากไม่สามารถปฏิบัติตามระเบียบของทางราชการได้ให้ทำความตกลงกับกระทรวงการคลังหมวด ๔การบัญชี การตรวจสอบและการรายงานผล ข้อ๒๓ ให้คณะกรรมการบริหารจัดให้มีระบบบัญชีที่เหมาะสมตามหลักบัญชีที่รับรองโดยทั่วไปเพื่อให้สามารถจัดทำรายงานทางการเงินแสดงฐานะทางการเงิน และผลการดำเนินงานของทุนหมุนเวียนได้อย่างถูกต้องการปิดบัญชีให้กระทำปีละครั้งโดยถือปีงบประมาณเป็นรอบปีบัญชีข้อ๒๔ ให้คณะกรรมการบริหารจัดทำรายงานการเงินของกองทุนส่งสำนักงานการตรวจเงินแผ่นดินหรือบุคคลที่สำนักงานการตรวจเงินแผ่นดินให้ความเห็นชอบเป็นผู้สอบบัญชีของกองทุนภายในหกสิบวันนับแต่วันสิ้นปีบัญชีให้ผู้สอบบัญชีของกองทุนทำรายงานการสอบบัญชีเสนอต่อคณะกรรมการบริหารภายในหนึ่งร้อยห้าสิบวันนับแต่วันสิ้นปีบัญชีข้อ๒๕ ให้คณะกรรมการบริหารนำส่งรายงานการเงินพร้อมด้วยรายงานการสอบบัญชีของผู้สอบบัญชีต่อกระทรวงการคลังภายในสามสิบวันนับแต่วันที่ได้รับรายงานจากผู้สอบบัญชีข้อ๒๖ ให้กรมการพัฒนาชุมชนจัดให้มีระบบการตรวจสอบภายในเพื่อตรวจสอบการดำเนินการต่างๆ ของกองทุน ตามหลักเกณฑ์และวิธีการที่คณะกรรมการกำหนดข้อ๒๗ ให้กรมการพัฒนาชุมชนส่งรายงานทางการเงินของกองทุนตามรูปแบบวิธีการ และกำหนดเวลาที่กรมบัญชีกลางกำหนดหมวด ๕การประเมินผล ข้อ๒๘ ให้คณะกรรมการบริหารจัดให้มีระบบการประเมินผลการดำเนินงานกองทุนให้สอดคล้องกับหลักเกณฑ์วิธีการ และเงื่อนไข ที่คณะกรรมการกำหนดพร้อมกับจัดให้มีการจัดทำบันทึกข้อตกลงประเมินผลการดำเนินงานระหว่างคณะกรรมการบริหาร ผู้อำนวยการ พนักงาน และลูกจ้าง ตามลำดับ เพื่อใช้กำกับการปฏิบัติงานหมวด ๖บทเฉพาะกาล ข้อ๒๙ ในระหว่างที่ยังไม่มีมาตรฐานหลักเกณฑ์หรือแนวทางดำเนินงานที่คณะกรรมการประกาศกำหนดตามพระราชบัญญัติการบริหารทุนหมุนเวียนพ.ศ. ๒๕๕๘ หรือที่คณะกรรมการบริหารกำหนดให้เป็นไปตามข้อคับนี้ ให้นำกฎ ข้อบังคับประกาศ ระเบียบ ของทางราชการซึ่งใช้บังคับอยู่ก่อนวันที่พระราชบัญญัติการบริหารทุนหมุนเวียน พ.ศ. ๒๕๕๘มาบังคับใช้ไปพลางก่อนได้เท่าที่ไม่ขัดหรือแย้ง จนกว่าคณะกรรมการจะได้ออกมาตรฐาน หลักเกณฑ์และแนวทางในเรื่องดังกล่าวประกาศ ณ วันที่ ๑๕กรกฎาคม พ.ศ. ๒๕๕๙อภิชาติ โตดิลกเวชช์อธิบดีกรมการพัฒนาชุมชนประธานกรรมการบริหารกองทุนพัฒนาบทบาทสตรีปริยานุช/จัดทำ๕ กันยายน ๒๕๕๙ปุณิกา/ตรวจ๕ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๙๔ ง/หน้า ๓๓/๑ กันยายน ๒๕๕๙